Tachikawa Ki-17

Το Tachikawa Ki-17 ήταν αεροσκάφος βασικής εκπαίδευσης το οποίο ανέπτυξε η εταιρεία Tachikawa για την Αεροπορική Υπηρεσία του Ιαπωνικού Αυτοκρατορικού Στρατού τη δεκαετία του 1930. Κατά τον Β΄ Παγκόσμιο Πόλεμο οι Σύμμαχοι του απέδωσαν την ονομασία αναφοράς «Cedar».

Σχεδιασμός και ανάπτυξη
Το Ki-9 αναπτύχθηκε από την Tachikawa σχεδιάστηκε έχοντας υπόψη πως θα παράγονταν σε δύο διαφοροποιημένες διατάξεις: μία βασικής εκπαίδευσης και μία προκεχωρημένης εκπαίδευσης που θα διέθετε ισχυρότερο κινητήρα. Παρόλα αυτά υπήρξαν προβλήματα με το κέντρο βάρους του αεροσκάφους στην έκδοση βασικής εκπαίδευσης και έτσι ζητήθηκε η ανάπτυξη νέου σχεδίου για τον ρόλο αυτό. Το νέο αεροσκάφος ονομάστηκε Ki-17.

Το Ki-17 ήταν ένα μονοκινητήριο διπλάνο με πτέρυγες ίσου εκπετάσματος και πιο λεπτή άτρακτο σε σύγκριση με το Ki-9. Επίσης είχε αναθεωρημένο ουραίο. Προωθούνταν από κινητήρα αστεροειδή κινητήρα  Hitachi Ha-13a των 150 hp.

Το πρωτότυπο πραγματοποίησε την παρθενική πτήση του τον Ιούλιο του 1935 και το σχέδιο παρέμεινε ίδιο όταν το Ki-17 εντάχθηκε σε παραγωγή, με μοναδική εξαίρεση την αφαίρεση των πηδαλίων κλήσης (αγγλ. ailerons) από την άνω πτέρυγα.

Επιχειρησιακή ιστορία
Στα 1936-1943 η Tachikawa παρήγαγε 560 αεροσκάφη που διατέθηκαν στην Αεροπορική Ακαδημία και τις Αεροπορικές Σχολές του Αυτοκρατορικού Στρατού.

Χρήστες
 Ιαπωνία
 Αεροπορική Υπηρεσία του Ιαπωνικού Αυτοκρατορικού Στρατού

 Ταϊλάνδη
 Βασιλική Αεροπορία της Ταϊλάνδης

Δείτε επίσης
 Αεροσκάφη που σχετίζονται με την ανάπτυξη του Ki-9
 Tachikawa Ki-9

 Συγκρίσιμα αεροσκάφη
 de Havilland Tiger Moth

Παραπομπές

Βιβλιογραφία
  (new edition 1987 by Putnam Aeronautical Books, .)

Εξωτερικοί σύνδεσμοι


Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Κατηγορία:Αεροσκάφη του Β' Παγκοσμίου Πολέμου
Ki-17